text: [{"text_idx": "#000005", "text": "Barbara i\u0301 Gongini er ein tann f\u00f8royski sni\u00f0gevin, i\u00f0 hevur gj\u00f8rt mest vart vi\u00f0 seg uttanlands. I\u0301 komandi viku ver\u00f0ur h\u00f8vi at uppliva sermerktu sni\u00f0ini hja\u0301 Barbaru i\u0301 F\u00f8royum, vit hava hitt f\u00f8royska slo\u0301\u00f0bro\u0301taran innan mo\u0301ta."}, {"text_idx": "#000013", "text": "Barbara i\u0301 Gongini var ein av f\u00f8roysku sni\u00f0gevunum, i\u00f0 sy\u0301ndi fram a\u0301 Funky Faroe Islands i\u0301 London i\u0301 fj\u00f8r, ta\u0301 bar hon f\u00f8roysku fyrireikarunum eina t\u00f8kk fyri, at teir h\u00f8vdu sparka einar dyr upp fyri f\u00f8royskum sni\u00f0um a\u0301 enska markna\u00f0in. Um hetta a\u0301 nakran ha\u0301tt var ors\u00f8k til, at hon a\u0301 Rendezvous hitti bretar, i\u00f0 kendu merki\u00f0 Barbara i\u0301 Gongini, veit Barbara ikki. Men u\u0301rsliti\u00f0 av hesum m\u00f8ti var eitt tilbo\u00f0 um at koma til London i\u0301 august, har hon skal hon sy\u0301na u\u0301tvald pl\u00f8gg fram i\u0301 gallari\u0301num og handlinum hja\u0301 japanska sni\u00f0gevanum Michiko Koshino a\u0301 59 Broadwick Street. Ein debut i\u0301 Onglandi, sum tykist sera spennandi. Har skulu sni\u00f0ini hja\u0301 Barbaru hanga saman vi\u00f0 n\u00f8krum av st\u00f8rstu mo\u0301taguruunum innan fyri hennara listagrein."}, {"text_idx": "#000014", "text": "Barbara arbei\u00f0ir vi\u00f0 eini smalari linju til ein smalan ma\u0301lbo\u0301lk, og hennara sni\u00f0 minna ofta meira um list enn um vanlig kl\u00e6\u00f0i. Hon er vi\u00f0 \u00f8\u00f0rum or\u00f0um ein slo\u0301\u00f0bro\u0301tari, i\u00f0 er vi\u00f0 til at vi\u0301sa vegin, i\u00f0 meira vanligi mo\u0301tin skal fara. Barbara er serliga kend fyri at binda og fl\u00e6tta ymisk tekstilir saman, og fyri o\u0301gvisliga ha\u0301ttin hon snollar si\u0301num modellum, eitt nu\u0301 vill ha\u0301rsty\u0301ling vi\u00f0 balo\u0301num og pu\u0301tum i\u0301 ha\u0301runum."}]